34. ΒΑΣΙΛΙΚΟΝ ΔΙΑΤΑΓΜΑ της 7/7 Αυγ. 1952 Περί επεκτάσεως εν Δωδεκανήσω των περί καθορισμού τελωνειακών περιβόλων διατάξεων του άρθρ. 67 του Νόμ. 1165/1918 «περί τελωνειακού κώδικος». Άρθρον μόνον.-Αι περί καθορισμού τελωνειακών περιβόλων διατάξεις της παρ. 12 του άρθρ. 67 του Νόμ. 1165/1918 «περί τελωνειακού κώδικος», ως τούτο ετροποποιήθη, συνεπληρώθη και διεμορφώθη μεταγενεστέρως δια των άρθρων 10 παρ. 1 του Α.Ν. 791/1948 και 2 παρ. 2 του Νόμ. 2096/1952, επεκτείνονται και εις την Δωδεκάνησον. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 